Nuwe beperkings weens Covid-19 geld dalk binnekort | Maroela Media
Suid-Afrikaners in sommige dele van die land moet hulle dalk staal vir hernieude beperkings weens die Covid-19-pandemie.
Die nasionale koronavirusbevelsraad (NCCC) het Woensdagoggend vergader om die moontlikheid van nuwe beperkings te bespreek ná 'n skielike styging in Covid-19-infeksies op talle brandpunte landwyd.
Pres. Cyril Ramaphosa se kantoor het die vergadering bevestig, maar wou nie uitbrei oor die besprekings of die besluite wat daar geneem is nie.
Tyrone Seale, woordvoerder van die presidensie, het gesê indien daar enige besluit oor wysigings aan die land se Covid-19-maatreëls is, sal Ramaphosa dit bekend maak. Suid-Afrikaners sal ook betyds ingelig word oor wanneer só 'n aankondiging gedoen gaan word.
Die NCCC se aanbevelings sal nou aan die kabinet voorgelê word.
Die Nelson Mandelabaai-metro het teen die einde van verlede week gesorg vir nagenoeg die helfte van alle nuwe infeksies landwyd. Maandag het die provinsie 36 nuwe koronavirussterftes binne 24 uur aangemeld.
In die Wes-Kaap was die sterftes op daardie dag 27.
Die Wes-Kaapse premier, Alan Winde, het gesê hy kan nie kommentaar lewer oor hoe die moontlike inwerkingstelling van strenger beperkings die provinsie gaan raak totdat die president enige veranderings bevestig nie.
Winde het vroeër gesê die provinsie is gekant teen 'n hernieude afsonderingstydperk.
Talle mediese interns steeds sonder poste
Ek sien probleme die mense gaan nie van die hou in die Wes Kaap.
Ou Cyril gaan julle drinkers WEER met sy toespraak sê dis met onmiddellike effek! Weet natuurlik julle gaan genoeg koop voor die tyd, want dis nou WEER 'n mag speletjie vir hom en sy kaders pffft